На основу члана 19. став 1. тачка 3. Закона о буџетском систему („Сл. гласник РС", бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19 и 72/19), члана 20. став 1. тачка 13. Закона о локалној самоуправи („Службени гласник РС", бр. 129/07, 83/14 - др. закон 101/16 - др. Зкон и 47/18), члана 6. став 1. тачка 10. Закона о финансирању локалне самоуправе ("Сл. гласник РС", бр. 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/2016 - усклађени дин. изн., 104/16 - др. закон, 96/17 - усклађени дин. изн., 89/18 - усклађени дин. изн., 95/18 - др. закон, 86/19 - усклађени дин. изн. и 126/20 - усклађени дин. изн.) и члана 37. Статута Града Ниша („Сл. лист Града Ниша", број 88/08, 143/16 и 18/19),

Скупштина Града Ниша, на седници одржаној \_\_\_ \_\_\_. 2020. . године, донела је

**О Д Л У К У**

**О РЕГУЛИСАЊУ ДУГА ЗАКУПАЦА ПОСЛОВНОГ ПРОСТОРА НА КОМЕ ЈЕ НОСИЛАЦ ПРАВА ЈАВНЕ СВОЈИНЕ ГРАД НИШ, ОДНОСНО НА КОМЕ ГРАД НИШ ИМА ПОСЕБНА СВОЈИНСКА ОВЛАШЋЕЊА ЗА ПЕРИОД**

**АПРИЛ, МАЈ И ЈУН 2020. ГОДИНЕ**

**Члан 1.**

Овом одлуком уређује се регулисање плаћања дуга закупаца пословног простора на коме је носилац права јавне својине Град Ниш, односно на коме Град Ниш има посебна својинска овлашћења, за период април, мај и јун 2020. године, утврђен у пословним књигама Градске управе Града Ниша.

**Члан 2.**

Омогућава се закуцима пословног простора да обрачунату и фактурисану, а неплаћену закупнину за период април, мај и јун 2020. године измире одједном или у ратама у периоду од 01. децембра 2020. године до 31. маја 2021. године.

**Члан 3.**

Закупцима пословног простора који до краја наведеног рока, односно до 31. маја 2021. године измире одложени дуг за период април, мај и јун 2020. године одједном или у ратама неће бити обрачуната камата.

Закупцима пословног простора који су до дана ступања на снагу ове одлуке измирили дуг за период април, мај и јун 2020. године, неће бити обрачуната камата за дане у којима су били у доцњи.

**Члан 4.**

Задужује се Градска управа Града Ниша да закључи споразуме о измирењу дуга у ратама са закупцима пословног простора за период април, мај и јун 2020. године.

**Члан 5.**

Ова одлука ступа на снагу наредног дана од дана објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_.\_\_\_.2020. године

**СКУПШТИНА ГРАДА НИША**

Председник

Бобан Џунић

О б р а з л о ж е њ е

Члан 19. став 1. тачка 3. Закона о буџетском систему („Сл. гласник РС", бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19 и 72/19) прописује да су приходи настали употребом јавних средстава приходи од давања у закуп, односно на коришћење непокретности и покретних ствари у својини аутономне покрајине и јединице локалне самоуправе.

Члан 20. став 1. тачка 13. Закона о локалној самоуправи („Службени гласник РС", бр. 129/07, 83/14 - др. закон 101/16 - др. Зкон и 47/18) прописује да општина, преко својих органа, у складу с Уставом и законом управља општинском имовином и утврђује стопе изворних прихода, као и висину локалних такси.

Члана 6. став 1. тачка 10. Закона о финансирању локалне самоуправе ("Сл. гласник РС", бр. 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/2016 - усклађени дин. изн., 104/16 - др. закон, 96/17 - усклађени дин. изн., 89/18 - усклађени дин. изн., 95/18 - др. закон, 86/19 - усклађени дин. изн. и 126/20 - усклађени дин. изн.) прописује да јединици локалне самоуправе припадају изворни приходи остварени на њеној територији и то приходи од давања у закуп, односно на коришћење непокретности и покретних ствари у својини јединице локалне самоуправе.

Град Ниш располаже и управља пословним простором у складу са Законом о јавној својини ("Сл. гласник РС", бр. 72/11, 88/13, 105/14, 104/16 – други закон, 108/16, 113/17 и 95/18), којим је регулисан начин и поступак располагања стварима у јавној својини, Уредбом о условима прибављања и отуђења непокретности непосредном погодбом, и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Службени гласник РС" бр. 16/18) којом се ближе уређују услови прибављања и отуђења непокретности непосредном погодбом, давање у закуп ствари у јавној својини и поступци јавног надметања и прикупљања писмених понуда и Одлуком о прибављању, располагању и управљању стварима у јавној својини Града Ниша ("Сл. лист Града Ниша'', бр. 5/18-пречишћен текст, бр. 26/18 и 18/19), која регулише давање непокретне ствари у јавној својини Града на начин који је у складу са напред наведеним Законом и Уредбом.

У складу са Одлуком о прибављању, располагању и управљању стварима у јавној својини Града Ниша, Град Ниш даје у закуп пословни простор којим управља и располаже.

Закупац је у обавези да у складу са закљученим уговором о закупу пословног простора редовно измирује своје обавезе по основу плаћања закупнине и комуналних трошкова за пословни простор који је предмет закупа, уколико исте не измирује у датим роковима, Град може отказати уговор.

Због ситауције која је прузрокована пандемијом вируса COVID-19 Градски штаб за ванредне ситуације Града Ниша је на седници одржаној 1. октобра 2020. године донео Наредбу, бр. 3092/2020-01 од 1. октобра 2020. године, којом је обавезао Градску управи Града Ниша да омогући закупцима да обрачунату и фактурисану, а неплаћену закупнину за период април, мај и јун 2020. године измире у једнаким ратама у периоду од 1. новембра 2020. године до 1. маја 2021. године без обрачунате камате на одложени дуг у случају измирења одложеног дуга до краја наведеног рока.

Разлог за раније ступање на снагу ове Одлуке, пре осмог дана од дана објављивања у Службеном листу Града Ниша, садржан је у потреби да се омогући закупцима пословног простора дужи период отплате.

На основу свега напред наведеног, предлаже се доношење одлуке као у диспозитиву.

ГРАД НИШ

ГРАДСКА УПРАВА

СЕКРЕТАРИЈАТ ЗА ФИНАНСИЈЕ

СЕКРЕТАР

Данијела Спасовић